cyanic-selkie/wikianc huggingface dataset:
George Albert Guertin
Bakgrunn
For college ble det studier i Quebec i Canada, først St. Charles i Sherbrooke, og så St. Hyacinthe College i Saint-Hyacinthe. Biskop Denis Bradley sendte ham så for teologi til St. John's Seminary i Boston i Massachusetts; han skulle bli den første derfra som ble biskop.
Prest
George Albert Guertin ble presteviet 17. desember 1892 for bispedømmet Manchester av biskop Bradley. Han var først kapellan ved St. Augustine Parish i Manchester, deretter ved Sacred Heart Parish i Lebanon. Guertin ble i 1901 sogneprest for St. Anthony's i Manchester.
Biskop av Manchester
Pave Pius X utnevnte ham 2. januar 1907 til biskop av Manchester. Den apostoliske delegat i USA, erkebiskop Diomede Falconio O.F.M., bispeviet ham den 19. mars samme år; medkonsekratorer var biskopen av Providence, Matthew Harkins, og biskopen av Hartford, Michael Tierney.
Guertin var den første sønn av fransk-kanadiske foreldre som ble biskop. Han var også den første biskop født i New Hampshire.
Guertin flyttet etter sin ordinasjon inn i katedralens prestegård, og lovet sognebarna der at menighen skulle forbli engelsktalende. Mellom 1907 og 1926 etablerte biskop Guertin 16 nye menigheter i bispedømmet; fem var fransktalende og to polsktalende. Under Første verdenskrig lot Guertin bispedømmet kjøpe $15.000 i krigsobligasjoner (War Bonds); han kjøpte med egne midler $5 war savings stamps for hver en av studentene ved katedralskolen.
Etter krigen begynte den amerikanske regjering en plan for å «amerikanisere» skolene ved å gjøre engelsk til undervisningsspråket. Guertin godtok delstaten New Hampshires plan om å gjøre dette gjeldende i bispedømmets skoler. Dette utløste sterk harme hos fransk-kanadierne, som allerede gjorde meget for å bevare sin kulturarv.
I november 1922 forsøkte biskop Guertin å megle i en arbeidstvist i Manchester mellom tekstilarbeidere på fabrikker drevet av Amoskeag Manufacturing Company og deres management. Men selskapets ledelse avviste Guertins forslag.
I september 1930 utstedte Guertin et dekret som sa at katolske foreldre måtte sende sine barn til katolske skoler, for ellers ville de bli nektet absolusjon.
Biskop George Guertin døde av diabetes i Morristown i New Jersey på Psychiatric Institute den 6. august 1931, i en alder av 62 år.
Episkopalgenealogi
Hans episkopalgenealogi er:
Arendals Sparebank
Arendals Sparebank var en sparebank i Arendal fra 1825 til 1886.
Arendals Sparebank startet sin virksomhet lørdag 1. oktober 1825, som Norges 6. sparebank. Arbeidsgruppen som planla bankens grunnleggelse besto av flere av Arendals fremste menn, som Peter Herlofson (bankens første direksjonsformann), Morten Smith Dedekam, Conrad Nicolai Schwach, Erich Andreas Thomle med flere. Fra starten holdt sparebanken til i matr.nr. 1 i Arendal (nederst i Bendiksklev ved Torvet), og holdt åpent hver lørdag i en time. I 1844 flyttet banken inn i Arendal rådhus, som banken hadde vært med på å finansiere kjøpet av.
Banken hadde god økonomi, og ga mange pengegaver til byens ulike oppgaver og byggeprosjekter.
Fra sparebank til forretningsbank
I 1875 gikk Arendals Sparebank fra å være en ren sparebank, til å bli drevet mer som en forretningsbank, som handlet med valuta og innvilget lån. Dette var for å ta opp konkurransen med nyetablerte Arendals Privatbank. Banken hadde konkrete planer om å bygge et eget bankbygg i Arendal og hadde engasjert arkitekt Balthazar Lange til å tegne bankbyggningen. Det ble imidlertid ikke noe av disse planene, da banken fikk økonomiske problemer grunnet Arendalskrakket høsten 1886.
Konkurs
Da Privatbanken gikk konkurs høsten 1886, fulgte Arendals Sparebank like etter, og stengte for godt i desember samme år. Innskyterne gikk da til sak mot bankens direksjon, og saken gikk helt til Høyesterett. I 1896 ble direksjonen frifunnet.
Reetablering
Noen år senere, i 1889, ble det etablert en ny sparebank for byen, nemlig Sparebanken i Arendal. Denne blir gjerne regnet som en reetablering av den gamle sparebanken, og skiftet dessuten også navn i 1963 til Arendal Sparebank. Denne banken fusjonerte med Aust-Agder Sparebank i 1973, som i sin tur fusjonerte med Sparebanken Sør i 1984.
Arkivet
Arkivet etter Arendals Sparebank befinner seg på KUBEN i Arendal. Arkivet inneholder forhandlinger, planer og tegninger, samt materiale vedrørende Arendals Sparebanks konkurs.
Fengselsstraff
Fengselsstraff er en type straff som innebærer frihetsberøvelse i et fengsel. Fengselsstraff har historisk vært knyttet til blant annet religiøs moral, samfunnets behov for beskyttelse fra lovbrytere og voldsutøvere, og forsøk på å hindre lovbrudd gjennom avskrekking.
Ved betinget fengselsstraff blir fullbyrdelsen av fengselsstraffen helt eller delvis utsatt med en prøvetid, mens ubetinget fengselsstraff innebærer at straffen skal sones.
Historisk innebar livsvarig fengselsstraff at en ble fengslet på livstid, selv om det var mulig å benådes. I moderne tid har mange land innført begrensninger på hvor lenge en kan sone, eller løslater fanger etter utløpet av en minstetid.
Cardiophorus
Cardiophorus er en artsrik slekt av biller som hører til familien smellere (Elateridae).
Utseende
Cardiophorinae er stort sett nokså små og brede smellere. Pronotum er hvelvet, ofte livlig farget i gult eller rødt. Dekkvingene har også ofte fargetegninger. Et særtrekk er at scutellum er hjerteformet.
Pierre Jean Beckx
Pierre Jean Beckx (født 5. februar 1795 i Zichem ved Leuven i Belgia, død 4. mars 1887 i Roma) var en belgisk jesuittgeneral.
Bakgrunn, tidlig liv
Beckx var sønn av en skomaker. Han gikk på latinskole i Zichem, og fra 1815 på jesuittenes kollegium i Mechelen, der han den 7. mars 1819 mottok prestevielsens sakrament.
Han var så i sjelesørgerisk tjeneste i Uccle/Ukkel ved Brussel.
Jesuitt
Den 29. oktober 1819 ble Beckx medlem av jesuitterordenen. Etter sjelesørgerisk virke i Hamburg, Hildesheim og Braunschweig ble han professor i kirkerett i Hildesheim.
Han ble i 1825 kapellan hos Ferdinand Fredrik av Anhalt-Köthen, som kort tid før var blitt katolikk. Beckx kom i 1830 til Wien og ble i 1852 provisial for Østerrike.
Generalsuperior
Året etter ble han ordenens generalsuperior. I de 24 år som Beckx leder jesuitterordenen, ble ordenens medlemstall fordoblet, og ble det opprettet nye ordensprovinser i Irland, Frankrike, Spania, Portugal og Amerika. Jesuittene gjorde seg også mer gjeldende i protestantiske områder, og fikk i det hele tatt en større gjennomslagskraft - noe som også kunne tilskrives pater Beckx' lederskap. Men samtidig ble jesuittene fordrevet fra flere land.
I hans embedsperiode ble ordenens tidsskrift Civiltà cattolica (Italia) grunnlagt. Dessuten var han medgrunnlegger av Etudes (Frankrike),  Stimmen aus Maria Laach (Tyskland) (senere: Stimmen der Zeit) og Zeitschrift für katholische Theologie (Østerrike).
I 1873 flyttet Beckx og ordenens moderhus til Fiesole ved Firenze. Etter eget ønske fikk Beckx i 1884 stilt Antonius Anderledy ved sin side, cum iure successionis. Dette betød at pater Anderledy overtok i praksis meget av ledernsvaret og at han allerede på Beckx' dødsdag kunne utopes ril ny ordensgeneral.
Beckx skrev blant annet andaktsboken Der Monat Maria (1838, utgitt i mange opplag og på mange språk).
Abdullah Abdulaziz Aljoud
Abdullah Abdulaziz Aljoud (født 10. juli 1975) er en saudiarabisk friidrettsutøver som konkurrerer i langdistanseløp. Han representerte landet sitt, der han ble utslått i de innledende rundene på 5 000 meter.
US Open Championship 2002
US Open Championship 2002 ble arrangert i Farmingdale, New York i USA i 2002.
Visitationszone
Visitationszone (eventuelt besigtigelses- og visitationszone) er i Danmark et avgrenset område hvor politiet uten en konkret mistanke om at et straffbart forhold er begått av den pågjeldende, kan visitere borgere og undersøke tøy og tasker. Formålet er å kontrollere om de forbipasserende bærer ulovlige kniver eller våpen på seg. Politiet kan også gjennomsøke biler og andre kjøretøyer i sonen.
Visitationszoner etableres med hjemmel i politiloven § 6, som blant annet fastslår at politidirektøren skal gi en skriftlig begrunnelse for etableringen av sonen, dens utstrekning og det tidspunkt beslutningen gjelder for.
Václav II, hertug av Böhmen
Václav II (født 1137, død 1192) av huset Přemyslid, var hertug av Böhmen 1191–1192. Han var sønn av Sobeslav I og bror av Sobeslav II.
Queens
Queens er en bydel i den amerikanske byen New York City. Bydelen har sammenfallende grenser med Queens fylke i delstaten New York State. Av New Yorks fem bykommuner (boroughs) er Queens den som ligger lengst øst i et av de mest mangfoldige områder i verden hvor det snakkes rundt 138 forskjellige språk og hvor 46 prosent av beboerne er født utenfor USA og som kollektiv representerer over 100 forskjellige nasjoner. Queens er den største bykommunen og den nest største befolkningen. Med et totalareal på 461,7 km² er Queens er den største av de fem bydelene i New York City. Den har en befolkning på 2 229 379 (2000). Siden 1899 har Queens hatt de samme grensene som fylket Queens County, en administrativ enhet av staten New York, i USA. Queens, som nabokommunen Brooklyn, er lokalisert på vestenden av Long Island.
Václav II, hertug av Böhmen
Han var først hertug av Olomouc og Brno, men ble avsatt og sendt i eksil av hertug Fredrik i 1179. Tretten år senere vendte han tilbake fra eksil og ble valgt til hertug av Böhmen etter Konrad II.
Queens
Om hver av bykommunene i New York City var uavhengige byer ville Brooklyn og Queens ha vært henholdsvis de tredje og fjerde største byene i USA, etter Los Angeles og Chicago. Med en befolkning på 2,3 millioner er Queens den nest mest befolkede bykommunen i New York City etter Brooklyn og den tiende mest befolkede fylket (county) i USA. Den er også USAs fjerde mest befolkningstette fylke.
Queens er et lappeteppe av mange unike nabolag, hvert med sin egen tydelige identitet. Astoria, i nordvest, er tradisjonelt hjem til den største greske befolkningen utenfor Hellas, samt en økende andel unge yrkespersoner fra Manhattan. Long Island City, i sørvest, er et stort fabrikk- og næringsområde. Jackson Heights, Elmhurst og Corona utgjør en stor blanding av søramerikanske og sørøstasiatiske kolonier. Flushing, nord i den midtre del av bydelen, er et stort kommersielt samlingspunkt for kinesiske og koreanske forretninger. Richmond Hill, i sør, har den største befolkningen av indiske sikher utenfor India. Forest Hills og Kew Gardens, i sentrale Queens, har tradisjonelt store jødiske befolkninger, mens Jamaica er et stort forretnings- og transportsentrum for bydelen, og også hjem til store afro-amerikanske og karibiske befolkninger. Sammen utgjør disse nabolagene det mest mangfoldige fylket i USA.
Václav II, hertug av Böhmen
Václav ble avsatt tre måneder senere av hertug Frederiks halvbror Ottokar. Han forsøkte å søke tilflukt hos keiser Henrik VI, men ble tatt til fange av markgreven av Lausitz, som holdt ham fanget til hans død.
Queens
Queens arkitektur er variert og viser mange forskjellige typer av boliger fra store enkeltfamiliehus til store boligkomplekser med et stort antall boende. Områdene i den østlige delen av Queens har et utseende og en følelse av grenseområdene i vestlige Nassau County. I den nordvestlige delen av Queens er det mange urbane kvartaler og flere sentrale forretningsdistrikter. På Long Island City langs Queens vannkant mot Manhattan er stedet hvor One Court Square eller Citicorps bygning står, den største skyskraperen utenfor Manhattan.
To av New Yorks fremste flyplasser ligger i Queens: John F. Kennedy internasjonale lufthavn og LaGuardia lufthavn. Disse flyplassene er blant de travleste i verden. I Queens er også hjemmet for baseballaget New York Mets, og hvor US Opens tenniskonkurranser skjer.
Queens ble etablert i 1683 som den ene av de 12 opprinnelige fylkene i New York, og ble etter sigende oppkalt etter en engelsk dronning, portugisiske Katarina av Braganza (1638–1705), som ble gift med kong Karl II av England i 1662.
Kisii (distrikt)
Kisii var et av Kenyas 71 administrative distrikter, og ligger i den tidligere provinsen Nyanza. Hovedstaden er Kisii. Distriktet har et areal på 649 km².
Jorge Pérez Vento
Jorge Pérez Vento Machado (født 28. september 1947) var en cubansk volleyballspiller som deltok i de olympiske leker 1972 i München og 1976 i Montréal.
Vento vant en olympisk bronsemedalje i volleyball under OL 1976 i Montréal. Han var med på det cubanske laget som kom på tredjeplass i volleyballturneringen for menn bak Sovjetunionen og Polen. Cuba tapte semifinalen mot Sovjetunionen med 0-3 men vant bronsefinalen over Japan med 3-0. Vento spilte seks kamper i OL-turneringen.
Megan Tapper
Megan Tapper (født Simmonds; 18. mars 1994) er en jamaicansk friidrettsutøver som konkurrerer i hekkeløp.
Hun representerte Jamaica under Sommer-OL 2016 i Rio de Janeiro, der hun ble utslått i semifinalen på 100 meter hekk.
§ 77-eftersyn
§ 77-eftersyn er i Danmark et kontrollettersyn av kjøretøyer utført av politiet uten en konkret mistanke om et straffbart forhold. Politiet kan undersøke kjøretøyet for feil og mangler samt kontrollere at føreren er i besittelse av et førerkort og for øvrig oppfyller betingelsene for lovlig å føre kjøretøyet. Vurderes kjøretøyet å være til fare for trafikksikkerheten, kan dets kjennemerkene inndras.
Ettersynet foretas med hjemmel i færdselsloven § 77. Ettersynet kan såvel skje av enkelte kjøretøy som i form av en razzia hvor en hel rekke trafikanter på en bestemt strekning kontrolleres.
I henhold til færdselsloven § 55 kan politiet uten konkret mistanke om et straffbart forhold kreve at en trafikant avgir en utåndings-, spytt- eller svetteprøve. Ved konkret mistanke om overtredelse av lovens regler om kjøring i påvirket tilstand kan politiet dessuten forlange en blod- eller urinprøve.
Jens August Schade
Jens August Schade (født 10. januar 1903 i Skive, død 20. november 1978 i København ) var en dansk forfatter og poet.
Schade kalte seg «Den lyse digter» og skrev blant annet en rekke erotiske dikt. Hele forfatterskapet er dessuten gjennomsyret av en overnaturlig åndelighet. I en periode oppsto det en lyrisk/dramatisk retning i Frankrike – Schadistene som hadde utgangspunkt i Schades forfatterskap.
Priser og utmerkelser - utvalg
Schade er representert i Danmarks kulturkanon med «Læren om staten» fra Sjov i Danmark fra 1928.
Njunnás
Njunnás (nordsamisk) er ei fjellvidde i Lebesby kommune i Finnmark. Det ligger mellom Luoppaljohkas dalføre i vest og sør, Storelvdalen og de øvre delene av Matselvas vassdrag i øst, mens den i nord går over i fjellvidda Duoddaraš. Storparten av området ligger fra 260 til 360 meter over havet, med avrundede topper opp mot nærmere 400 moh. Det høyeste toppunktet er Alloaivi (398 moh.).
Víctor García (volleyballspiller)
Víctor García Campos (født 23. september 1950) var en cubansk volleyballspiller som deltok i de olympiske leker 1976 i Montréal og 1980 i Moskva. Garcia vant en olympisk bronsemedalje i volleyball under OL 1976 i Montréal. Han var med på det cubanske laget som kom på tredjeplass i volleyballturneringen for menn bak Sovjetunionen og Polen. Cuba tapte semifinalen mot Sovjetunionen med 0-3 men vant bronsefinalen over Japan med 3-0. Garcia spilte seks kamper i OL-turneringen.
PC Gamer
PC Gamer er et tidsskrift grunnlagt i 1993 dedikert til videospilling på PC. Det blir gitt ut månedlig av Future plc. Det har flere regionale versjoner, blant annet en for USA og en for Storbritannia.
Xenorchestini
Xenorchestini er en gruppe av snutebiller som lever av sopp som vokser på død ved.
One Voice
One Voice er det tredje konsertalbumet til artisten Barbra Streisand. Albumet ble spilt inn under en veldighetskonsert ved Streisands hjem i Malibu i California 6. september 1986 og ble utgitt i april 1987. Musikkalbumet solgte til platina i USA.
Xenorchestini
Utseende
Disse artene er gjerne forholdsvis små, rundede, brunlige på farge. Snuten er vanligvis ikke påfallende forlenget, slik at de ikke fremstår som typiske snutebiller.
One Voice
Sporliste
Sporlisten gjelder både for CD- og DVD-utgivelsen. LP-versjonen av albumet inneholder ikke «Send in the Clowns».
Xenorchestini
Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner.
Utbredelse
Slektene Acarodes og Homoeodera ser ut til å være endemiske for St. Helena. Mange av artene er regnet som truede da utbredelsesområdet er så lite.
Politiforbundet
Politiforbundet har sin historie tilbake til 1902 og regner seg som verdens eldste politifaglige organisasjon. I sin nåværende form ble Politiforbundet dannet i 1998/1999 gjennom en sammenslåing av Dansk Politiforbund (stiftet 1902), Dansk Kriminalpolitiforening (stiftet 1920) og Politiets og Domstolenes Tjenestemandsforening.
Foreningen har til formål å ivareta medlemmenes faglige, sosiale og økonomiske interesser. Den er medlem av Centralorganisationen af 2010.
Medlemsbladet Dansk Politi utkommer 10 ganger årlig.
Formann er Peter Ibsen.
Sotastrild
Sotastrild er en fugl i gruppen Euschistospiza i familien astrilder. Den forekommer i Angola, Burundi, Den demokratiske republikken Kongo, Rwanda og Uganda.
Underarter
Det er beskrevet to underarter av sotastrild :
Institutt for farmasi
Institutt for farmasi (IFA) er en del av Det helsevitenskapelige fakultet ved UiT Norges arktiske universitet.
Institutt ble etablert i 1995 og flyttet inn i nye lokaler i 1998. I dag består instituttet av sju forskningsgrupper; drug Transport and Delivery, forskningsgruppe i farmakologi, forskningsgruppe i mikrobiologi og molekylær –og farmakoepidemiologi, forskningsgruppe i naturstoff og legemiddelkjemi, forskningsgruppe i klinisk farmasi og farmakoepidemiologi, forskningsgruppen Infection biology og forskningsgruppen Computational pharmacology.
Institutt for Farmasi har ansvaret for undervisningen i det treårige bachelorgradsprogrammet og det toårige mastergradsprogrammet i farmasi, samt i PhD emner innen farmasi. Om lag 250 studenter har sitt daglige virke ved IFA.
Instituttleder er Guro Forsdahl.
Hjertetjønnaks
Hjertetjønnaks (Potamogeton perfoliatus) er en flerårig vannplante.
Den er en kraftig plante med forgrenet stengel som kan bli et par meter lang. Den har bare undervannsblader. Bladene er hjerteformede og stengelomfattende. Artsepitetet perfoliatus viser til at det ser ut som om bladene er tredd på stengelen. Blomstene sitter i korte aks som stikker opp av vannet. Planten vokser i dammer, innsjøer og grøfter. Den trives i ganske næringsfattige innsjøer der planteplankton ikke skygger ut undervannsplanter.
Hjertetjønnaks forekommer i alle verdensdeler unntatt Sør-Amerika og Antarktis. I Norge finnes den i hele landet, men er vanligst på Østlandet. I Finnmark finnes den opptil 350 moh og i Herjedalen opptil 820 moh.
Manistee (Michigan)
Manistee er en by og administrasjonssentrum i fylket Manistee County, Michigan, USA, vest på den sørlige halvøya ved Michigansjøen. Byen har navn etter elven Manistee. Navnet har ojibwe-indiansk opprinnelse, men betydningen er usikker. Misjonæren John Stronach og 16 andre menn grunnla 16. april 1841 den første permanente, hvite bosetting ved munningen av elven – i første omgang for å reise et sagbruk. Natt til 9. oktober 1871 ble praktisk talt hele byen ødelagt av en voldsom skogbrann – på få timer nær samtidig med Peshtigo-brannen og utbruddet av Chicagos store bybrann, og katastrofale branner ved bl.a. Port Huron. Ved folketellingen i 2010 hadde byen 6226 innbyggere.
Denver Broncos i NFL-sesongen 2021
Denver Broncos spilte i lagets 52. sesong i National Football League, 62. totalt, tredje under hovedtrener Vic Fangio og første under general manager George Paton. Etter en seier over divisjonsrivalene Los Angeles Chargers i uke 12 forbedret Broncos på fjorårets sesongresultat på 5–11. Etter et nederlag mot Chargers i uke 17 var det ikke lenger mulig for Broncos å nå sluttspillet, for sjette sesong på rad.
Den 1. november ble linebacker Von Miller byttet til Los Angeles Rams mot Rams’ picks i andre og tredje runde i NFL Draft i 2022. Miller forlot laget som rekordholder for flest sacks i lagets historie. Han ble valgt til Pro Bowl åtte ganger og All-Pros førstelag tre ganger. Han ble også utpekt til Super Bowl MVP i Super Bowl 50 da Broncos slo Carolina Panthers.
Unrestricted
Merk: Unrestricted free agents som originalt var Restricted free agents (RFA) hadde tre sesonger og en kontrakt som utgikk etter forrige sesong, og ikke fikk et tilbud som oppnådde kravene før starten av ligaåret for -sesongen den 17. mars.
Udraftede free agents
Alle udraftede free agents ble signert 2. mai, dagen etter draftet, med mindre annet er oppgitt.
Terminliste
Merk: Divisjonslag er i fet tekst.
Lagledere
Kilde for seksjonen: Denver Broncos’ offisielle nettside.
Ligarangeringer
Kilde for seksjonen: Pro Football Reference.
Pro Bowl og All-Pro selections
Den 14. januar 2022 ble safety Justin Simmons utnevnt til All-Pro andrelag for -sesongen. Offensive tackle Garret Bolles og cornerback Patrick Surtain II ble utnevnt til alternates for Pro Bowl 2022.
Gustaf Munch-Petersen
Gustaf Munch-Petersen (født 18. februar 1912, død ca. 2. april 1938 – dødsdagen er ikke verifisert) var en dansk forfatter og maler. Han skrev surrealistiske prosadikt som var banebrytende i lyrikken og som har påvirket senere forfattere. Hans dikt, «det underste land» fra diktsamlingen av samme navn er tatt opp i den danske kulturkanonen.
Gustaf Munch-Petersen ble student i 1930 og påbegynte flere akademiske utdannelser uten at noen av dem kunne fastholde interessen hans. I stedet konsentrerte han seg om kunst og diktning, og han debuterte i bokform med det nøgne menneske i 1932. Han fikk også stilt ut malerier på forskjellige utstillinger. I 1935 flyttet han til Bornholm, hvor han i 1936 giftet seg med keramikeren Lisbeth Hjorth.
Olibrus
Olibrus er en selkt av små, mørke, glatte og blanke biller. De kan ligne på mycelbiller (Leiodidae), men skiller seg klart fra disse på formen på antennene. Man finner dem oftest på blomster, der de spiser pollen. Noen arter lever av rustsopper. Det er funnet fem arter i Norge.
Utseende
Små (1 – 3,3 mm), ovale, blanke og glatte biller. Hode, brystskjold og dekkvinger danner en jevn kurve. På farge er de oftest mørkt brunlige eller svarte. Sidekantene på brystskjoldet og dekkvingene er markerte og noe avflatede. Oversiden er sterkt hvelvet, undersiden flat. Hodet er temmelig stort og bredt med lite utstående fasettøyne. Antennene varierer i lengde, men er aldri spesielt lange, de består av 11 ledd og ender i en tre-leddet kølle. Brystskjoldet (pronotum) er mye bredere enn langt uten tydelig punktering. Dekkvingene er jevnt rundet tilspisset bakover, vanligvis uten tydelige punktrekker. På hver side av midtsømmen er det en påfallende, dyp sømstripe i alle fall i den bakerste delen. Beina er korte, føttene er fem-leddete, men det fjerde leddet er svært lite slik at det ser ut som fire ledd. I alle fall ett av fotleddene er tolappet.
Levevis
Både larver og voksne biller kan finnes på blomster, særlig av planter i kurvplantefamilien (Asteraceae), spesielt på litt fuktige steder. De spiser pollen. Artene i slekten Phalacrus er knyttet til rustsopper, som er parasitter på ulike slags planter. De spiser soppenes sporer.
Utbredelse
Slekten er utbredt i Holarktis og det sørlige Afrika.
Amydropa
Utseende
Bittesmå (ca. 1 mm), avlange, mørke fuktbiller, oversiden sterkt hvelvet, vanligvis kledt med korte hår, tydelig punktert og mer eller mindre skinnende. Hodet er nokså lite og rundt. Antennene er kraftige, middels lange, 11-leddete, de tre ytterste leddene danner en kølle. Brystskjoldet (pronotum) er jevnt rundet. Dekkvingene er mer eller mindre rundede. Ofte har de en tydelig lengdefure (sømstripen) på hver side av midtsømmen. Beina er forholdsvis korte.
Levevis
De fleste fuktbillene er soppetere og finnes gjerne i kompost eller mellom løvstrø.
Esthesopus
Esthesopus er en slekt av biller som hører til familien smellere (Elateridae).
Utseende
Nokså små (3 - 6 millimeter) og brede, brunlige smellere. Oversiden er fint hårete. Pronotum er hvelvet, ofte livlig farget i gult eller rødt. Dekkvingene har også ofte fargetegninger. Et særtrekk er at scutellum er hjerteformet.
Utbredelse
Slekten har en holarktisk utbredelse.
Grunnfjorden (Ringvassøya)
Grunnfjorden på Ringvassøya kan vise til:
Tetris
Tetris (på russisk Тетрис) er et av de mest populære videospillene noensinne. Spillet ble oppfunnet i 1984 av den russiske matematikeren Aleksei Pazjitnov, som da arbeidet ved Vitenskapsakademiet i Moskva. Spillet går ut på å stable «byggeklosser» oppå hverandre slik at de danner fullstendige rekker.
«Byggeklossene» i Tetris er tetrominoer, dvs. geometriske figurer som er satt sammen av fire kvadrater som henger sammen langs en eller flere av sidene, derav navnet Tetris (avledet fra tetra-, som på gresk betyr fire). Det finnes fem slike kombinasjoner, men to av disse finnes også i speilvendte utgaver, hvilket gir syv ulike tetrominoer. Pajitnov skal ha funnet inspirasjon i en eske med pentominoer, som er et populær spill innen rekreasjonsmatematikk.
Zurian Hechavarría
Zurian Hechavarría (født 10. august 1995) er en cubansk friidrettsutøver som konkurrerer i hekkeløp.
Tetris
Historie
Uklarhetene rundt rettighetene til Tetris varte likevel helt frem til 1996, da «The Tetris Company LLC» ble grunnlagt, og for første gang tjente Aleksej Pazjitnov penger på Tetris.
I 2016 ble det kjent at Threshold Entertainment Group planlegger en Tetris-film som en amerikansk-kinesisk co-produksjon.
Det har vært en kaskade av spørsmål knyttet til opphavsretten til dette spillet. Pajitnov lagde Tetris opprinnelig for datamaskinen Elektronica 60, og i løpet av kort tid dukket det opp Tetris-kloner for de fleste plattformer, blant annet for PC og Game Boy. Rettighetene til spillet har vært solgt og videresolgt flere ganger, uten at dette har vært avklart med skaperen av spillet. Til tross for den enorme populariteten, har Pazjitnov selv tjent svært lite penger på salget av spillet.
Tetris er verdens desidert mest solgte videospill med over 460 millioner eksemplarer solgt. I 2014 var spillet solgt 425 millioner ganger til mobiltelefon, og mer enn 35 millioner ganger til Gameboy. Andre plattformer og gratisversjoner gjør at det reelle antallet Tetris-kopier er enda høyere.
Musikk
Musikken til Tetris ble komponert av Hirokazu Tanaka. Spilleren kan velge en av tre stykker bakgrunnsmusikk som spilles mens spillet pågår. To av melodiene er arrangementer av andre komponisters arbeider: «Type A» er basert på den russiske folkesangen «Korobeiniki» (også kjent som «Korobushka»), og «Type C» er et arrangement av Bachs Franske suite No. 3 i B moll, BWV 814: Menuet (transponert til f#-moll).
Seiers fanfaren som spilles etter at et nivå er ferdig er ulike arrangement av Trepak fra Peter Tsjaikovskis ballet Nøtteknekkern.
Film
En film kalt Tetris, som omhandler den juridiske kampen rundt spillet på slutten av 1980-tallet, ble annonsert i 2020. Taron Egerton spiller rollen som den nederlandske forretningsmannen Henk Rogers som sikret rettighetene til Tetris utenfor Sovjetunionen. Filmen har premiere 31. mars 2023 på Apple TV+.
SEAPOP
SEAPOP (avledet fra engelsk seabird populations) og SEATRACK er et overvåkings- og kartleggingsprogram for norske sjøfugler, etablert i 2005. Programmet dekker Norskekysten og Svalbard med tilhørende havområder, og skal fremskaffe og vedlikeholde grunnleggende kunnskap om sjøfugl for å bidra til en bedre forvaltning av disse marine miljøene. Spesiell fokus rettes mot innhenting av data som gjør det mulig å modellere effekter av menneskets inngrep og skille disse fra det som primært skyldes naturlig variasjon.
SEAPOP organiseres og driftes av personell fra Norsk institutt for naturforskning (NINA) og Norsk polarinstitutt, mens det har blitt finansiert av Klima- og miljødepartementet, Olje- og energidepartementet og Norsk olje og gass. Styringsgruppen består av representanter fra Miljødirektoratet (leder), Kystverket, Miljødirektoratet, Norsk olje og gass, Sjøfartsdirektoratet, Oljedirektoratet, og Fiskeridirektoratet. I tillegg har representanter fra både Havforskningsinstituttet, NINA og Norsk polarinstitutt status som observatører og rådgivere i styringsgruppen.
I tillegg til overvåking og kartlegging finansierer også SEAPOP en rekke spesialiserte korttidsstudier på sjøfugløkologi og habitatbruk. Dette er typisk studier som retter seg mot arter som er spesielt sårbare overfor visse miljøpåvirkninger eller som på en eller annen måte er spesielt interessante eller verdifulle med hensyn til bevaring. SEAPOP har også en oppdatert liste over vitenskapelige publikasjoner med tilknytning til programmet, og oppsummeringer av de viktigste resultatene presenteres i årlige rapporter.
Viktige støttespillere til SEAPOP er blant annet Statsforvalteren, Sysselmesteren på Svalbard, Statens naturoppsyn, Kystvakten, Meteorologisk Institutt, og Norsk Ornitologisk Forening.
Lukas Greiderer
Lukas Greiderer (født 8. juli 1993) er en østerriksk kombinertløper som representerer HSV Absam Bergisel-Tirol.
Greiderer debuterte i verdenscupen i kombinert sesongen 2013/14. Han ble verdensmester da han sammen med Johannes Lamparter vant lagsprinten i Ski-VM 2021 i Oberstdorf. Han var også med på Østerrikes lag som tok bronse i lagkonkurransen.
Under Vinter-OL 2022 i Beijing, tok han bronse i normalbakke/10 km.
Nida Senff
Dina «Nida» Willemina Jacoba Senff (født 3. april 1920 i Rotterdam, død 27. juni 1995 i Amstelveen) var en kvinnelig svømmer fra Nederland som deltok i de olympiske leker 1936 i Berlin.
Senff ble olympisk mester i svømming under OL 1936 i Berlin. Hun vant 100 meter ryggsvømming med tiden 1.18,9 foran sin landsmann Rie Mastenbroek. Senff hadde i forsøksheatet satt ny olympisk rekord med tiden 1,16,6.
Stortingsvalget 2021 i Akershus
Stortingsvalget 2021 i Akershus ble avholdt mandag 13. september 2021. Det skulle velges nitten stortingsrepresentanter for valgkretsen Akershus for valgperioden 2021-2025, herav atten distriktsmandater og ett utjevningsmandat. Det er to distriktsmandater mer enn ved stortingsvalget i 2017.
Innvalgte i perioden 2017–2021
I perioden 2017–2021 hadde følgende stortingsrepresentanter vært innvalgt for Akershus:
For statsråd Jan Tore Sanner møtte Bente Stein Mathisen (H), for statsråd Henrik Asheim møtte Anne Kristine Linnestad (H), for statsråd Abid Raja møtte Solveig Schytz (V).
Nils Aage Jegstad (H), Nina Sandberg (Ap), Kari Kjønaas Kjos (Frp) og Nicholas Wilkinson (SV) stilte ikke til gjenvalg i 2021.
Stortingskandidater 2021
Fremskrittspartiet:
Høyre:
Kristelig Folkeparti:
Miljøpartiet De Grønne:
Rødt:
Senterpartiet:
SV − Sosialistisk Venstreparti:
Venstre:
I tillegg stilte Alliansen − Alternativ for Norge, Demokratene, Folkeaksjonen nei til mer bompenger, Generasjonspartiet, Helsepartiet, Industri- og næringspartiet, Liberalistene, Partiet De Kristne, Partiet Sentrum, Pensjonistpartiet og Piratpartiet lister i Akershus valgdistrikt. Totalt antall lister var 20.
Meningsmålinger
Siste lokale meningsmåling for Akershus med spørsmål om stortingsvalg.
Oppslutning:
Mandatfordeling:
Antallet distriktsmandater i valgkretsen økte fra 16 til 18 i 2021.
1Utjevningsmandatet kommer i tillegg og tildeles i sammenheng med landsresultatet.
Asbjørn Dørumsgard
Asbjørn Dørumsgard (født 28. februar 1887 i Rælingen, død 12. november 1968 i Rælingen) var en norsk lyriker, redaktør, lokalpolitiker og lokalhistoriker.
Dikter og redaktør
Utga i alt 15 diktsamlinger:
I 1909 var han redaktør for lokalavisa Viken på Lillestrøm. I 1910 er han oppført som redaktør for ungdomsbladet Speideren. Redaktørgjerningen fortsatte med målbladet Bonden på Gjøvik i 1912, og i 1913 ble han redaktør for den nyopprettede Akershus Social-Demokrat i Lillestrøm. I løpet av sine tre år som redaktør der han avisa til den ledende på Nedre Romerike ved at han skrev masse lokalt nyhetsstoff og kommenterte daglige hendelser.
Politiker
Etter Arbeiderpartiets valgseier ble han i 1914 valgt til ordfører i Fet. Med sine 27 år var han da landets yngste ordfører. Han satt i stillingen til kommunedelingen i 1929. Rælingen ble da skilt ut som egen kommune, og Dørumsgard fortsatte som ordfører der til 1931.
Ved splittelsen av Det norske Arbeiderparti i 1921 ble han stående i flertallsretningen, men kom straks etter inn i en nominasjonsstrid. Han ville holde partiet mest mulig samlet og argumenterte, til dels grovt og personrettet, mot en stortingsnominasjon hvor en erklært kommunist fikk andreplassen på lista i stedet for ham selv, som nominasjonskomiteen hadde foreslått. Resultatet var at han ble ekskludert fra Arbeiderpartiet og havnet blant utbryterne i Norges Socialdemokratiske Arbeiderparti (NSA). Han etablerte sin egen avis, Lillestrømposten, som konkurrent til Akershus Arbeiderblad. Ved partisammenslåingen i 1927 kom han tilbake i Arbeiderpartiet, men uten tillit blant partifeller. Da han i 1931 la ned avisa si, samlet hans politiske motstandere seg mot ham og fikk ham kastet som ordførerkandidat. Han opprettet da sitt eget opposisjonsparti og forsøkte å gjøre dette til et nytt NSA, men dette var fullstendig mislykket. Han ble imidlertid stadig gjenvalgt til Rælingen kommunestyre, og fra 1914 til sin død var han visstnok bare fraværende ved to kommunestyremøter.
Lokalhistoriker
Han var redaktør for bygdeboka Rælingen, utgitt i 1955. Boka fikk mange lovord fordi den inneholdt et rikt tilfang av sagn, ordtak og folkeminner. På den måten trakk han de muntlige kildene fram i lokalhistorieskrivingen på et vis ingen før hadde gjort.
Dørumsgard var også leder for Romerike historielag 1959-1967 og en viktig pådriver for opprettelse av historielag og bygdetun på Romerike.
Æresbevisninger
I Rælingen er reist en bauta med hans relieff i krysset Øvre Rælingsveg/Asbjørn Dørumgards veg.
Terapus
Terapus er en slekt av stumpbiller.
Utseende
Små (ca. 2,5-3 millimeter), korte, brede og høyt hvelvede, gjerne blankt rødlige stumpbiller. Oversiden er tett og kraftig punktert. Slekten kjennes særlig på at bakbeina er lange og kraftige, leggene bredt trekantet utvidete.
Levevis
Denne gruppen er myrmekofiler, det vil si at de lever sammen med maur i reirene/tuene deres. I alle fall noen av artene er knyttet til maurslekten Pheidole.
Utbredelse
Slekten er utbredt i Amerika, fra det sørlige USA og sørover i alle fall til det nordlige Argentina.
Sigrid Undset
Sigrid Undset (født 20. mai 1882 i Kalundborg i Danmark, død 10. juni 1949 på Lillehammer i Norge) var en norsk forfatter som mottok Nobelprisen i litteratur i 1928, «spesielt for sine mektige beskrivelser av livet i Norden i middelalderen».
Sigrid Undset skrev på riksmål og er mest kjent for romanene om livet i skandinaviske land i middelalderen. Hennes mest kjente verk er trilogien Kristin Lavransdatter (1920–1922).
Barndom og tidlig yrkesliv
Undset ble født i Kalundborg som datter av arkeologen Ingvald Undset og hans danske kone Charlotte Undset, født Gyth. I april 1884 ble deres andre datter, Ragnhild, født, og i juli flyttet familien til Kristiania (dagens Oslo), etter at Stortinget hadde bevilget Ingvald Undset et statsstipend på kr. 3000 i året. Sigrid Undset har senere skrevet om barndom på Fagerborg ved Stensparken. De bodde på flere ulike adresser ved parken, lengst i Lyder Sagens gate 10. Der ble hennes søster Signe født i 1887.
Hun begynte ikke på skolen før hun var åtte år. Før den tid hadde moren undervist henne. Hun begynte direkte i tredje klasse på Ragna Nielsens latin- og realskole.
Faren døde 3. desember 1893. I 1934 skrev hun Elleve år, en selvbiografisk roman om sin barndom fram til farens død.
Etter farens død ville moren at Sigrid skulle ta videre skolegang, men Sigrid visste at moren hadde dårlig råd etter hun ble enke, og tok derfor handelsskolen og fikk jobb som kontordame som 17-åring. Den jobben hadde hun i ti år. Det man vet om hennes ungdomsår, er i hovedsak blitt kjent gjennom brevene hun skrev til sin svenske brevvenn Andrea Hedberg. De av brevene som er bevart, er publisert i boken Kjære Dea.
Sigrid Undset var forfatter ved siden av kontorjobben. Hun ønsket å være forfatter på heltid, men drømmen måtte vente. Tre år etter debutromanen Fru Marta Oulie, som kom ut i 1907, kunne hun bli forfatter på heltid.
Voksenliv
Sigrid Undset fikk stipend fra Theodor Henrichsens legat, og reiste til Italia. Der levde hun i et kunstnermiljø. Hun traff maleren Anders Svarstad, og de forelsket seg. Hun var 27 år gammel, og han var 40. Han var allerede gift og hadde tre barn, så forholdet deres måtte holdes hemmelig da de kom tilbake til Kristiania.
I 1912 giftet de seg i det norske konsulatet i Antwerpen. Etter at Sigrid Undset hadde giftet seg med Anders Svarstad, reiste de til London og var der i et halvt år, og deretter til Roma. I Roma 1913 ble sønnen Anders født. Han holdt på å dø, og Sigrid reiste hjem til moren med ham, mens mannen kom hjem tre måneder senere. Ekteskapet til Sigrid og Anders var preget av lange adskillelser, og begge jobbet mye. Paret fikk to barn til: datteren Maren Charlotte, som hadde epilepsi og var psykisk utviklingshemmet og sønnen Hans.
I 1919 flyttet Sigrid Undset og mannen fra hverandre. Hun flyttet til Bjerkebæk ved Lillehammer. Hun var gravid, og det var hun som tok med seg barna. Helt fra hun var ung skrev hun om natten, alene, mens hun drakk kaffe og røkte sigaretter. Denne vanen tok hun nå opp igjen for å få tid til å skrive.
Litt senere sa Sigrid Undset at hun ville skilles fordi hun ville bli katolikk. Den 1. november 1924 konverterte hun. Den 7. mars 1927, på festen for Thomas Aquinas, mottok hun drakten (i form av et lite skapular eller medaljong) som medlem av Dominikanernes tredjeorden (hun ble tertiær, det som nå kalles legdominikaner) og tok navnet søster Olave. Ett år senere, den 7. mars 1928, avla hun så løfte om å leve etter tredjeordenens regel for resten av sitt liv.
Luigi Tomasini
Liv
Tomasini fikk sin utdanning i Venezia og kom fra den italienske fiolintradisjonen rundt Giuseppe Tartini. 16 år gammel ble han opptatt i hoffkapellet til fyrst Paul II Anton Esterházy. Han var allerede blitt en av de fremste fiolinistene da Joseph Haydn i 1761 ble kapellmester hos Esterházy.
Sigrid Undset
Invasjonen av Norge og flukt i 1940
På grunn av sin markerte holdning mot Hitler og nazismen, og sitt engasjement for jødenes skjebne, måtte hun rømme fra Norge etter invasjonsdagene i 1940. Undset var i Oslo 9. april (hun bodde på Bondeheimen som vanlig) og reiste til Lillehammer som hun forlot etter få dager (20. april) da tyske styrker nærmet seg byen. De britiske styrkene ga 20. april opp en stilling sør for Lillehammer og tyske styrker var ventet til byen i løpet av dagen. Det var frykt for at hun ville bli arrestert og myndighetene anbefalte henne forlate byen. Undset brente brev og andre potensielt farlige papirer i huset før hun reiste.
Luigi Tomasini
Liv
Tomasini ble etterhvert konsertmester ved hoffkapellet og i 1802 leder for fyrstens kammermusikk. Hoffkapellet var hans arbeidsplass livet ut.
Olsen-banden over alle bjerge
Olsen-banden over alle bjerge er en dansk filmkomedie fra 1981 regissert av Erik Balling. Det er den trettende filmen i den danske filmserien om Olsenbanden. Hovedrollene spilles av Ove Sprogøe, Morten Grunwald og Poul Bundgaard.
Luigi Tomasini
Liv
Sønnen Alois Tomasini (1779–1858) fikk sin utdannelse av Haydn og ble konsertmester ved hoffteateret i Neustrelitz. En annen sønn, Anton Tomasini (1775–1824), forble ved det fyrstelige kapellet.
Olsen-banden over alle bjerge
Om filmen
En del av filmen foregår på Radisson SAS Scandinavia Hotel i København, der Bang-Johansen oppholder seg med den røde kofferten som banden prøver å få tak i. Scenene fra hotellet er tatt opp uten at lokalene har blitt tilpasset for å imøtekomme produksjonsteamets behov, i motsetning til en rekke andre steder som forekommer i filmen. Det er på dette hotellet Yvonne – for første og eneste gang – har en aktiv rolle i et kupp.
Sigrid Undset
Invasjonen av Norge og flukt i 1940
Nordover gjennom Gudbrandsdalen fikk hun skyss med militær lastebil. På Otta hadde NRK satt opp en provisorisk radiosender og hun holdt der en tale til det norske folk. Ifølge Gidske Anderson leste Undset og Paasche inn sine taler på plate som ble sendte med fly til Storbritannia og sendt over BBC til Norge. Dette var Undsets første tale under krigen. Hun ble værende noen dager i Dovre sammen med sin venn professor Fredrik Paasche og hans familie. Hun reiste videre til et bombet og brennende Åndalsnes, videre til Molde og nordover kysten med en fiskeskøyten «Krysseren» (ført av Knut Huse) med kurs for Tromsø. «Krysseren» var rekvirert av den frie norske marine til å frakte proviant, soldater og krigsfanger. Båten var full av våpen, proviant og soldater da Undset gikk ombord. Blant sivile ombord var redaktøren Olav Scheflo og Dagmar Loe samt tyske flyktninger inkluder fem jødiske. Undset hadde tenkt å gå i land i Bodø, men der ble ingen sivile sluppet i land og Undset reiste sørover igjen til Mo i Rana der det er kort vei til Sverige. Fra Rana reiste hun inn i Sverige 8. mai via Umbukta. Hun hadde var ikke kledd for å ta seg over fjellet på snøføre og hun var tungfør og ikke sprek. Med hjelp av lokale norske menn fra området ble hun trukket på slede over fjellet sammen med Scheflo som var invalidesert av leddgikt. Etter 14 timer i snøen kom de til bebyggelse på svensk side. Undset kom 10. mai med tog til Stockholm der hennes søster bodde. Fra Sverige reiste hun til USA, hvor hun under krigen utrettelig forsvarte Norge og de allierte i en rekke artikler og foredrag.
Olsen-banden over alle bjerge
Om filmen
Senere i filmen reiser banden til Paris, der Bang-Johansen spiser på den berømte restauranten Maxim's. Erik Balling hadde planlagt å filme på taket til det virkelige Maxim's, men dette viste seg å være uegnet for filming. Derfor brukte filmteamet i stedet nabobygget, som huset en arabisk bank.
I løpet av filmen brukes flere forskjellige biler, deriblant Bennys Chevrolet Bel Air fra 1959, som også er med i en rekke av de andre filmene. Et sted i filmen rømmer Egon fra hotellet; han må ta bussen for å komme seg vekk, og det er tydelig at kollektivtransport er han ikke vant til. Senere i filmen gjemmer banden seg i en Carlsberg-lastebil for å komme til Paris, fordi Bang-Johansen har dratt dit med den røde kofferten.
Sigrid Undset
Invasjonen av Norge og flukt i 1940
Hun fulgte regjeringen og statsapparatet. Sammen med henne var også Fredrik Paasche og Olav Scheflo med sine familer, blant dem Scheflos datter, den senere journalisten Dagmar Loe. På veien stoppet hun på Otta og holdt en radiotale som skal ha fått Goebbels til å øyeblikkelig å forby bøkene hennes. Reisen gikk gjennom Sverige og Sovjetunionen til Vladivostok og videre med båt vi Korea til Tsuruga i Japan. Undset var imponert over hvor velstelt og velfungerende alt var i Japan (inkludert det okkuperte Korea) sammenlignet med Sovjetunionen. Hun hadde studert japansk litteratur og kunst, og ble betatt da hun for første gang fikk se landet med egne øyne. Hun satte særlig pris på japanske hagekunst og perfeksjonismen i håndverk og dagligliv. Undset hadde under oppholdet i Japan vanskelig for å forstå at landet var i krig, bortsett fra at hun merket mangelen på ris og at myndighetene var brutale mot personer mistenkt for spionasje. Hun mente befolkningen var passive og hadde blitt lurt inn i militarisme og aggressiv utenrikspolitikk av makthaverne. Mens de ventet på båtskyss besøkte hun sammen med sønnen Hans Nara og Kyoto, og skrev livaktige skildringer av det hun opplevde. Hun reiste med tog til Kobe og videre til båt via Honolulu til San Francisco (der hun ankom 26. august 1940). Etter noen dager i California reiste hun og sønnen Hans til New York med tog. Det hadde da gått fem måneder siden hun flyktet fra hjembyen Lillehammer.
Sønnen Anders Castus Svarstad falt ved Kampene i Gausdal ved Segalstad bru 27. april 1940.
Tiden i USA
I USA arbeidet hun for Norges frigjøring. Hun var en ivrig patriot og skrev artikler og holdt foredrag for et fritt Norge. Hun argumenterte under og etter krigen for at tyskerne burde underlegges vitenskapelig undersøkelse særlig av sinnssykeleger. Undset argumenterte med at Tyskland etter krigen måtte bygges økonomisk opp igjen så fort som mulig, både av kristne/humanitære grunner og for å hindre ny krig. Undsets sterke motvilje mot Tyskland og tyskere begynte lenge før krigen, trolig fra sin danske mor. I New York ble hun tatt mot av den kjente forleggeren Alfred Knopf (grunnlegger av forlagshuset Alfred A. Knopf) og hun besøkte Knopf og familien privat.
Undset holdt sin første offisielle tale i Brooklyn i oktober 1940 og uttrykte der pessisme selv om demokratiene etterhvert skulle vinne over diktaturene.
Etterkrigstiden
Undset kom tilbake til Norge 21. juli 1945 med lasteskipet Montevideo, offisielt som hjelpemannskap for å få plass. Okkupasjonsmakten hadde brukte Bjerkebæk som fødehjem for norske kvinner som skulle ha barn med tyske soldater og huset var nokså nedslitt da hun kom hjem. Inventaret var til dels ramponert. Boksamlingen hadde Undsets venner på Lillehammer reddet ut og oppbevarti kjelleren på Romedal kirke. Etter krigen reiste Undset hjem til Bjerkebæk ved Lillehammer. Der bodde hun til sin død.
Undset opptrådte siste gang offentlig 29. mai på Domkirkeodden i forbindelse med 25 års jubileum for St Torfinns menighet. Hun døde på Lillehammer sykehus den 9. juni 1949.